Valsts sabiedrība ar ierobežotu atbildību

**TRAUMATOLOĢIJAS UN ORTOPĒDIJAS SLIMNĪCA**

Duntes ielā 22, Rīgā, LV-1005

|  |  |
| --- | --- |
|  | APSTIPRINĀTSar 2018. gada 28. februāraVSIA “Traumatoloģijas un ortopēdijas slimnīca” iepirkuma komisijas sēdes protokolu Nr.01-8.2/11 |

NOLIKUMS

Iepirkuma procedūrai

**„Centralizētās sterilizācijas un sterilo materiālu apgādes nodaļas iekārtu apkope un remonts”,**

identifikācijas Nr. VSIA TOS 2018/5MP

1. PASŪTĪTĀJS ir:

Valsts sabiedrība ar ierobežotu atbildību „Traumatoloģijas un ortopēdijas slimnīca” (turpmāk tekstā – Slimnīca); reģistrācijas Nr. 40003410729, adrese: Duntes 22, Rīga, LV-1005.

1. Iepirkuma procedūru organizē un realizē ar VSIA “Traumatoloģijas un ortopēdijas slimnīca” valdes priekšsēdētājas 2018. gada 28. februāra rīkojumu Nr. 01‑6/34 apstiprināta Iepirkuma komisija.
2. Iepirkuma procedūras nolikums un tā pielikumi izstrādāti saskaņā ar 2017. gada 1. marta “Publisko iepirkumu likuma” 9. pantu.
3. Par iepirkuma pretendentu var būt piegādātājs, kurš iesniedzis piedāvājumu šajā iepirkuma procedūrā. Piegādātājs – fiziska vai juridiska persona, šāda personu apvienība jebkurā to kombinācijā, kas attiecīgi piedāvā tirgū sniegt pakalpojumu.
4. **Finansēšanas avots** – Slimnīcas budžeta līdzekļi.
5. **Iepirkuma priekšmets –** sterilizācijas un sterilo materiālu apgādes nodaļas iekārtu apkope un remonts, saskaņā ar tehniskās specifikācijas prasībām, kas pievienotas Nolikuma pielikumā **Nr. 2.**
	1. Iepirkuma priekšmets sadalīts 5 (piecās) daļās.
	2. Līguma summas, par kādām tiks slēgti līgumi (tajā skaitā iekļauti remontu darbi un rezerves daļas):
		1. Iepirkuma priekšmeta 1. daļa – 22 000.00 EUR bez PVN.
		2. Iepirkuma priekšmeta 2. daļa – 7 000.00 EUR bez PVN.
		3. Iepirkuma priekšmeta 3. daļa – 3 500.00 EUR bez PVN.
		4. Iepirkuma priekšmeta 4. daļa – 2 500.00 EUR bez PVN.
		5. Iepirkuma priekšmeta 5. daļa – 4 000.00 EUR bez PVN.
6. **CPV ko**ds: [50400000-9](http://www.iub.gov.lv/iubcpv/parent/8448/clasif/main/).
7. Pretendents piedāvājumu var iesniegt par vienu, vairākām vai visām iepirkuma priekšmeta daļām, pilnā apjomā un vienā variantā.
8. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kurš atbilst nolikuma un tehnisko specifikāciju prasībām, un kura cena ir viszemākā. Saimnieciski visizdevīgākā piedāvājuma vērtēšanai tiks vērtēta attiecīgās iepirkuma priekšmeta daļas visu ierīču visu apkopju cena bez PVN.
9. **Līguma izpildes vieta** ir valsts sabiedrība ar ierobežotu atbildību “Traumatoloģijas un ortopēdijas slimnīca”, Rīgā, Duntes ielā 22. Ar iepirkuma procedūras uzvarētāju Pasūtītājs slēgs iepirkuma līgumu/s uz 12 (divpadsmit) mēnešiem vai līdz līguma summa būs pilnībā iztērēta, atkarībā no tā, kurš no šiem apstākļiem iestāsies pirmais.

# Piedāvājumu iesniegšana:

* 1. Piedāvājumus jāiesniedz personīgi vai jānosūta pa pastu slēgtā aizzīmogotā aploksnē ar norādi:

Iepirkuma procedūra: **„Centralizētās sterilizācijas un sterilo materiālu apgādes nodaļas iekārtu apkope un remonts”.**

iepirkuma identifikācijas Nr. VSIA TOS 2018/5MP.

Adrese: Duntes ielā 22, Rīgā, LV-1005

Pretendenta nosaukums un adrese.

Atzīme: “Atvērt tikai iepirkuma komisijas klātbūtnē”.

* 1. Ieinteresētais piegādātājs nodrošina piedāvājuma saņemšanu līdz 12.1. punktā minētā termiņa beigām neatkarīgi no piedāvājuma iesniegšanas vai nosūtīšanas veida.
	2. Iepirkuma komisija pieņem tikai tādu piedāvājumu, kas noformēts tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām (slēgtā iepakojumā).
	3. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, pretendents to skaidri norāda piedāvājumā. Piedāvājuma lapām, kas satur šāda rakstura informāciju, jābūt marķētām ar atzīmi “KONFIDENCIĀLI”. Pasūtītājs, paziņojot par līguma slēgšanu un informējot pretendentus, šo informāciju neatklāj. Šajā punktā minētā prasība neattiecas uz informāciju, kas ir vispārpieejama saskaņā ar Publisko iepirkumu likumu un citiem normatīvajiem aktiem.
1. **Piedāvājuma iesniegšanas vieta:**
	1. Piedāvājums jāiesniedz līdz **2018. gada 12. martam plkst. 11:00** VSIA “Traumatoloģijas un ortopēdijas slimnīca” Duntes ielā 22, Rīga, LV-1005, administratīvā korpusa II stāvā, vecākai iepirkumu speciālistei Zanei Liepiņai, pretendentam ierodoties personīgi vai pa pastu.
	2. Pretendentam jāiesniedz piedāvājums par tehniskā specifikācijā norādīto iepirkuma priekšmetu pilnā apjomā.
	3. Piedāvājumi, kuri nav iesniegti noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek atgriezti iesniedzējam atpakaļ neatvērti.
	4. Piedāvājumi, kas iesniegti nolikumā noteiktajā kārtībā, netiek atdoti atpakaļ Pretendentiem.
	5. Ja aploksne nav noformēta atbilstoši 11. punkta prasībām, iepirkuma komisija neuzņemas atbildību par tās nesaņemšanu noteiktajā laikā vai pirmstermiņa atvēršanu.
	6. Pretendents pilnībā sedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma procedūras rezultāta.
	7. Pēc piedāvājuma iesniegšanas termiņa beigām pretendents iesniegto piedāvājumu grozīt nevar.
	8. Pirms piedāvājumu iesniegšanas termiņa beigām pretendents var grozīt vai atsaukt iesniegto piedāvājumu.
	9. Piedāvājuma grozījumi vai atsaukums jāiesniedz rakstiski līdz piedāvājumu iesniegšanas termiņa beigām, nodrošinot, lai grozījumi vai atsaukums tiktu saņemts nolikumu 12.1. punktā norādītajā adresē ne vēlāk kā līdz 12.1. punktā minētajam datumam un laikam, slēgtā aploksnē. Uz aploksnes jābūt 11. punktā norādītai informācijai un papildu norādei "GROZĪJUMI" vai "ATSAUKUMS".
	10. Atsaukumam ir bezierunu raksturs un tas izslēdz pretendenta turpmāku dalību šajā iepirkumā.

**Piedāvājumu atvēršana**

1. Piedāvājumu atvēršana:
	1. Piedāvājumi tiks atvērti **2018. gada 12. martā, plkst. 11:00**, VSIA „Traumatoloģijas un ortopēdijas slimnīca”, administratīvā korpusa II stāvā, Duntes ielā 22, Rīgā, Latvijā **slēgtā sanāksmē**.
	2. Uzsākot iepirkuma procedūru, iepirkuma komisijas locekļi ir parakstījuši apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta Pretendenta izvēlē vai darbībā vai, ka viņš ir saistīts ar pretendentiem Publisko iepirkumu likuma (turpmāk – PIL) 25.panta pirmās un otrās daļas izpratnē. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā.
	3. Piedāvājuma atvēršana tiek protokolēta, kurā norāda pretendenta nosaukumu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu.
	4. Kad iepirkuma procedūras Nolikumā noteiktajā termiņā iesniegtais piedāvājums atvērts, piedāvājuma atvēršanas sanāksmi slēdz. Pēc pretendenta pieprasījuma, 3 (trīs) darba dienu laikā pēc piedāvājuma atvēršanas sanāksmes, PASŪTĪTĀJS izsniedz pretendentam šīs sanāksmes protokola kopiju.

**Kontaktpersonas:**

1. Par iepirkuma procedūras nolikumu - vecākā iepirkumu speciāliste Zane Liepiņa, Duntes 22, Rīga, tel. 67399248, fakss 67392348, e-pasts Zane.Liepina@tos.lv un par iepirkuma tehnisko specifikāciju – centralizētas sterilizācijas un sterilo materiālu apgādes nodaļas vadītāja Inga Buša, tālr. 67399337, e-pasts Inga.Busa@tos.lv
2. **Prasības pretendentam dalībai iepirkuma procedūrā:**
	1. Visi pretendenti piedalās iepirkuma procedūrā uz vienādu noteikumu un vienlīdzības pamata, kā arī balstoties uz atklātības, brīvas konkurences, samērīguma un savstarpējas atzīšanas principiem.
	2. PASŪTĪTĀJS **izslēdz** Pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka **piedāvājumu iesniegšanas termiņa pēdējā dienā** vai **dienā, kad pieņemts lēmums par iespējamu iepirkuma līguma slēgšanas tiesību piešķiršanu**, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma [25. panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 15.2.1.-15.2.3. punktu nosacījumi.
	3. 15.2.1., 15.2.2. un 15.2.3. punktā minēto apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
3. **Prasības pretendentu piedāvājuma noformējumam un iesniegšanas kārtībai**
	1. Piedāvājums sastāv no šādām daļām:
		1. pretendenta atlases dokumenti;
		2. tehniskais piedāvājums un finanšu piedāvājums.
	2. Visi ar pretendenta **atlasi saistītie dokumenti** jāiesniedz dator drukā, latviešu valodā ar satura rādītāju. Dokumenti jānoformē saskaņā ar 28.09.2010. MK noteikumiem Nr.916 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.
	3. Visi ar pretendenta **tehnisko piedāvājumu un finanšu piedāvājumu** saistītie dokumenti jāiesniedz datordrukā, latviešu valodā ar satura rādītāju. Dokumenti jānoformē saskaņā ar 28.09.2010. MK noteikumiem Nr.916 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona.
	4. Iesniedzot dokumentu kopijas, katra dokumenta kopija pretendentam jāapliecina normatīvajos aktos noteiktajā kārtībā. Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	5. Iepirkuma komisijai ir tiesības pieprasīt paskaidrojošu informāciju par iesniegtajiem pretendentu piedāvājumiem, kā arī pieprasīt pretendentam uzrādīt iesniegto dokumentu kopiju oriģinālus. Ja pretendents nesniedz pieprasīto informāciju, komisija ņem vērā to informāciju un dokumentus, kas ir tās rīcībā.

**Pretendenta atlases dokumenti**

1. Pretendenta **pieteikums** iepirkuma procedūrai (saskaņā ar pielikumu Nr.1). Pieteikumu paraksta pretendentu pārstāvēt tiesīgā persona (atbilstoši ierakstiem komercreģistrā) vai tā pilnvarotas personas (pievienojot attiecīgu pilnvaru). Ja piedāvājumu kā pretendents iesniedz personu apvienība, tad pieteikumu paraksta visas personas, kas iekļautas apvienībā, un pieteikumā norāda personu, kura pārstāv personu apvienību iepirkuma procedūrā, kā arī norāda katras personas atbildības apjomu;
2. **Apliecinājums**, ka pretendents ir piedāvāto **iekārtu ražotājs vai viņa autorizēts pārstāvis**, un līguma slēgšanas gadījumā nodrošinās šo iekārtu apkopei un garantijas remontam ražotāja vai ražotāja autorizēta pārstāvja atbilstoši apmācītu, sertificētu speciālistu piesaisti (piedāvājumā jāiesniedz **speciālistam izdots sertifikāts**).
3. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā nolikuma 15.2.1. vai 15.2.2. punktā minēto apstākļu dēļ, pasūtītājs:

1) **attiecībā uz pretendentu** (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par 15.2.1.punktā minētajiem faktiem — no Uzņēmumu reģistra,

b) par 15.2 2.punktā minēto faktu — no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu;

2) **attiecībā uz ārvalstī reģistrētu vai pastāvīgi dzīvojošu pretendentu** papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas 15.2. punktā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

1. Pasūtītājs izslēdz Pretendentu no turpmākās dalības iepirkumā, kā arī neizskata pretendenta piedāvājum, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

**Tehniskais un finanšu piedāvājums**

1. Tehnisko piedāvājumu pretendents sagatavo saskaņā ar Tehnisko specifikāciju (**pielikums Nr.2**) aizpildot Tehniskā -Finanšu piedāvājuma formu (**pielikums Nr.3**).
2. Finanšu piedāvājumā jānorāda:
	1. cena, kas izteikta Latvijas naudas vienībā – euro (EUR).
	2. piedāvātā Pakalpojuma cena bez PVN un ar PVN, piedāvājuma kopējā cena bez PVN un ar PVN.
	3. cenā jābūt iekļautām visām izmaksām, kas saistītas ar Pakalpojuma sniegšanu.
3. Pretendents var iesniegt tikai vienu finanšu piedāvājuma variantu, iekļaujot tajā visus izdevumus, kas saistīti ar Pakalpojuma sniegšanu.

**Piedāvājuma derīguma termiņš**

1. Piedāvājumam jābūt spēkā 30 kalendārās dienas no piedāvājuma iesniegšanas termiņa beigām.

**Pretendentu atlase, tehnisko piedāvājumu atbilstības pārbaude un piedāvājumu vērtēšana**

1. Pretendenta atlasi, tehniskā piedāvājuma atbilstības pārbaudi un finanšu piedāvājuma vērtēšanu iepirkuma komisija veic slēgtā sanāksmē.
2. Iepirkuma komisija ir tiesīga prasīt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu salīdzināšanai.

**Aritmētisko kļūdu labošana**

1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija 3 (trīs) darba dienu laikā paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

**Iepirkuma procedūras izbeigšana vai pārtraukšana**

1. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.
2. Iepirkuma procedūru var pārtraukt jebkurā no iepirkuma procedūras norises posmiem no procedūras izsludināšanas brīža līdz līguma noslēgšanas brīdim.

**Informācijas apmaiņa**

1. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu.
2. Pretendentam ir pienākums sekot līdzi publicētajai informācijai pasūtītāja mājas lapā [www.tos.lv](http://www.tos.lv) attiecībā uz iepirkumu. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja mājas lapā.

**Informācija par līgumu un tā noslēgšanu**

1. **Iepirkuma līguma slēgšana:**
	1. Pamatojoties uz iepirkuma komisijas lēmumu, PASŪTĪTĀJS nosūta pretendentam, kura piedāvājums atzīts par uzvarētāju, uzaicinājumu noslēgt līgumu (pielikums Nr.4).
	2. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
2. Uzvarējušam pretendentam iepirkuma līgums ir jānoslēdz ar Pasūtītāju ne vēlāk, kā 10 (desmit) darba dienu laikā pēc pasūtītāja uzaicinājuma par līguma noslēgšanu brīža. Ja šajā punktā minētajā termiņā pretendents neparaksta iepirkuma līgumu, tas tiek uzskatīts par pretendenta atteikumu slēgt iepirkuma līgumu.
3. Ja izraudzītais pretendents atsakās slēgt līgumu ar PASŪTĪTĀJU, PASŪTĪTĀJS pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis zemāko cenu, bet tas atsakās līgumu slēgt, PASŪTĪTĀJS pieņem lēmumu pārtraukt iepirkuma procedūru, neizvēloties nevienu piedāvājumu.

**Citi noteikumi**

1. Visi izdevumi, kas saistīti ar iepirkuma procedūras piedāvājuma sagatavošanu un iesniegšanu, jāsedz pretendentam.
2. Iepirkuma procedūras nolikums sastādīts latviešu valodā. Nolikums sastāv no nolikuma teksta uz 7 lapām un 4 pielikumiem, kas ir šī Nolikuma neatņemamas sastāvdaļas:

Pielikums Nr. 1 – Pretendenta pieteikums iepirkuma procedūrai uz 1 lpp.;

Pielikums Nr. 2 – Tehniskā specifikācija uz 3 lpp.;

Pielikums Nr.3 – Tehniskā - Finanšu piedāvājuma forma uz 2 lpp.

Pielikums Nr. 4 – Līguma projekts uz 5 lpp.

Iepirkuma komisijas priekšsēdētāja I. Rantiņa

**Pielikums Nr.1**

Iepirkuma procedūra

**„Centralizētās sterilizācijas un sterilo materiālu apgādes nodaļas iekārtu apkope un remonts”**

Iepirkuma identifikācijas Nr. VSIA TOS 2018/5MP

**PIETEIKUMS iepirkuma procedūrai**

|  |  |
| --- | --- |
| **Uzņēmuma nosaukums**: |  |
| **Reģistrācijas Nr.** |  |
| **Amatpersona**: |  |

*(amatpersonas ieņemamais amats, vārds, uzvārds, )*

**Ar šī pieteikuma iesniegšanu:** piesakās piedalīties iepirkuma procedūrā **„Centralizētās sterilizācijas un sterilo materiālu apgādes nodaļas iekārtu apkope un remonts”** (iepirkuma identifikācijas Nr. VSIA TOS 2018/5MP), ko rīko PASŪTĪTĀJS – valsts sabiedrība ar ierobežotu atbildību ***“Traumatoloģijas un ortopēdijas slimnīca”,*** reģistrācijas Nr.40003410729, juridiskā adrese Duntes iela 22, Rīga, LV-1005, un apliecinām, ka:

1. ka pretendenta saimnieciskā darbība nav apturēta vai pārtraukta;
2. ka visa piedāvājumā sniegtā informācija un ziņas ir patiesas;
3. ka esam iepazinušies un piekrītam pievienotā iepirkuma līguma projektam un esam gatavi līguma tiesību piešķiršanas gadījumā noslēgt līgumu ar Pasūtītāju saskaņā ar pievienotā Līguma projekta tekstu.
4. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-1)) kritērijiem.

**Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lappusē.**

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_/

 *(uzņēmuma (uzņēmējsabiedrības) vadītājs vai pilnvarotais pārstāvis)*

 Z.v.

|  |  |
| --- | --- |
| **Uzņēmuma adrese** |  |
| Telefons, fakss, e-pasta adrese: |  |
| Uzņēmuma bankas rekvizīti: |  |

2018.gada \_\_\_\_\_\_. \_\_\_\_\_\_\_\_\_\_\_\_\_\_\_\_

**Pielikums Nr.2**

Iepirkuma procedūras

**„Centralizētās sterilizācijas un sterilo materiālu apgādes nodaļas iekārtu apkope un remonts”**

Identifikācijas Nr. VSIA TOS 2018/5MP

**Tehniskā specifikācija**

**Mērķis:** Centralizētās sterilizācijas un sterilo materiālu apgādes nodaļas iekārtu veiktspējas nodrošināšana atbilstoši ražotāja un LR MK noteikumu Nr.689 “Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” 168. un 169. punktu prasībām.

1. Pretendentam jābūt autorizētam veikt šādu iekārtu tehnisko apkalpošanu un remontu saskaņā ar ražotāja prasībām attiecīgajam iekārtas modelim un saskaņā ar tehniskajā manuālā iekļauto apkopju grafiku un prasībām regulārajām apkopēm. Izpildītājam remontdarbos un apkopēs jāizmanto tikai oriģinālās ražotāja noteiktās rezerves detaļas:
	1. **Tvaika sterilizatori un** **instrumentu mazgāšanas un dezinfekcijas iekārtas**:
		1. BELIMED MSTV669-FO – 1 iekārta (ražota 2013.g.).
		2. BELIMED MSTV 6612 – 2 iekārtas (ražotas 2013.g.).
		3. BELIMED MST-V 339 VAPOFIX – 1 iekārta (ražota 2013.g.).
		4. BELIMED WD150 – 1 iekārta (ražota 2014.g.).
		5. BELIMED WD290 – 2 iekārtas (ražotas 2009. un 2014.g.).
	2. **Ūdens mīkstināšanas iekārtas (ražotas 2014.g.)**:
		1. Ūdens mīkstināšanas iekārtas HST-AT 30– 3iekārtas.
		2. Reversās osmozes iekārtas Belimed RO 120 DS– 1iekārta.
		3. Reversās osmozes iekārtas Belimed RO 60 DS – 1iekārta.
	3. **Iepakojamās iekārtas / rotasīleri**
		1. HAWO HM 2010 DC– 2iekārtas (ražotas 2008.g.).
		2. HAWO HM 750 DECEL– 1iekārta (ražota 1999.g.).
	4. **Tvaika ģeneratora darba stacija:**
		1. Elma Steam ES 3000 tvaika ģenerators – 1 iekārta (ražota 2016.g.).
		2. Elma darba stacija (work station) filtrs, ūdens pistole – 1 iekārta (ražota 2014.g.).
	5. **Ķīmisko līdzekļu dozēšanas iekārtas**
		1. Centrālā ķīmisko līdzekļu dozēšanas stacija DR. WEIGERT DOA 30-4-AR – 1iekārta (ražota 2014.g.).
		2. Mazgāšanas – dezinfekcijas līdzekļu izsmidzināšanas ierīce DR. WEIGERT Neomatik WSG 2 – 1iekārta (ražota 2014.g.).
2. Jāiesniedz apliecinājums, ka pēc pakalpojumu sniegšanas, Preču garantija saglabāsies/turpināsies.
3. Profilaktiskās apkopes pretendentam jāveic saskaņā ar apkopju grafiku, kas izstrādāts uz ražotāja servisa instrukciju pamata. Kā apliecinājumu veiktajai apkopei jāsagatavo pārbaudes protokols.
4. Pēc izsaukuma saņemšanas, iekārtas bojājuma gadījumā ierašanās laiks ir:
	1. nelielu remonta un regulēšanas darbu veikšanas gadījumā – vēlākais, 6-8 stundu laikā pēc izsaukuma saņemšanas;
	2. avārijas situācijās, kad iekārtas bojājuma dēļ nav iespējams veikt darba procesu – vēlākais, 2-4 stundu laikā pēc izsaukuma saņemšanas.
	3. tiek sastādīts bojājuma defektācijas akts un ar klientu tiek saskaņotas iespējamās remonta izmaksas.
5. Darba procesā jāizmanto **oriģinālas ražotāja rezerves daļas**.
6. Pretendentam jānodrošina regulāri maināmo rezerves daļu un patēriņa materiālu rezerves.
7. Pretendentam piedāvājumā jānorāda garantijas laiks mēnešos pēc izpildīto darbu nodošanas – pieņemšanas akta parakstīšanas (saskaņā ar nolikuma 4.pielikuma “Līguma projekts” 7.1. punktu).

**Pielikums Nr.3**

Iepirkuma procedūras

**„Centralizētās sterilizācijas un sterilo materiālu apgādes nodaļas iekārtu apkope un remonts”**

Identifikācijas Nr. VSIA TOS 2018/5MP

**Tehniskais piedāvājums - Finanšu piedāvājuma forma.**

\* Apkopju skaits gadā saskaņā ar iekārtas ražotāja rekomendācijām.

Katrai iepirkuma priekšmeta daļai norādīt garantijas laiku veiktajiem iekārtu remontiem un pakalpojumu izpildes laikā uzstādītajiem materiāliem un nomainītajām rezerves daļām no Akta abpusējas parakstīšanas brīža.

**1.daļa - tvaika sterilizatori un instrumentu mazgāšanas un dezinfekcijas iekārtas:**

|  |  |  |  |  |  |
| --- | --- | --- | --- | --- | --- |
| Iekārtas nosaukums | Iekārtuskaits | Apkopju skaits\* | Inženieru darba stundu skaits vienas apkopes laikā  | Vienas ierīces vienas apkopes reizes cena, EUR bez PVN | Visu ierīču visu apkopju cena, EUR bez PVN |
| Mazgāšanas/dezinfekcijas ierīce WD150 | 1 | 1 |  |  |  |
| Mazgāšanas/dezinfekcijas ierīce WD290 | 2 | 1 |  |  |  |
| Tvaika sterilizators MST-V669 -FO | 1 | 4 |  |  |  |
| Tvaika sterilizators MSTV6612 | 2 | 4 |  |  |  |
| Tvaika sterilizatorsMST-V339 Vapofix | 1 | 4 |  |  |  |
| **Kopējā summa 1 gadam, EUR bez 21%PVN:** |  |
| **21% PVN** |  |
| **Kopējā summa 1 gadam, EUR ar 21%PVN:** |  |

Inženieru darbs remontu laikā: **\_\_\_EUR stundā bez 21% PVN**.

Līgums tiks slēgts par nolikuma 6.2. punktā norādītajām Līguma summām, kurās ir iekļauti remontu darbi un rezerves daļas.

Saimnieciski visizdevīgākā piedāvājuma vērtēšanai tiks vērtēta attiecīgās iepirkuma priekšmeta daļas visu ierīču visu apkopju cena bez PVN.

**2.daļa - ūdens mīkstināšanas iekārtas:**

|  |  |  |  |  |  |
| --- | --- | --- | --- | --- | --- |
| Iekārtas nosaukums | Iekārtuskaits | Apkopju skaits\* | Inženieru darba stundu skaits vienas apkopes laikā  | Vienas ierīces vienas apkopes reizes cena, EUR bez PVN | Visu ierīču visu apkopju cena, EUR bez PVN |
| Ūdens mīkstināšanas iekārtas HST-AT 30 | 3 | 4 |  |  |  |
| Reversās osmozes iekārtas Belimed RO 120 DS | 1 | 1 |  |  |  |
| Reversās osmozes iekārtas Belimed RO 60 DS | 1 | 1 |  |  |  |
| **Kopējā summa 1 gadam, EUR bez 21%PVN:** |  |
| **21% PVN** |  |
| **Kopējā summa 1 gadam, EUR ar 21%PVN:** |  |

Inženieru darbs remontu laikā: **\_\_\_EUR stundā bez 21% PVN**.

Līgums tiks slēgts par nolikuma 6.2. punktā norādītajām Līguma summām, kurās ir iekļauti remontu darbi un rezerves daļas.

Saimnieciski visizdevīgākā piedāvājuma vērtēšanai tiks vērtēta attiecīgās iepirkuma priekšmeta daļas visu ierīču visu apkopju cena bez PVN.

**3.daļa - iepakojamās iekārtas / rotasīleri:**

|  |  |  |  |  |  |
| --- | --- | --- | --- | --- | --- |
| Iekārtas nosaukums | Iekārtuskaits | Apkopju skaits\* | Inženieru darba stundu skaits vienas apkopes laikā  | Vienas ierīces vienas apkopes reizes cena, EUR bez PVN | Visu ierīču visu apkopju cena, EUR bez PVN |
| HAWO HM 2010 DC | 2 | 4 |  |  |  |
| HAWO HM 750 DECEL | 1 | 4 |  |  |  |
| **Kopējā summa 1 gadam, EUR bez 21%PVN:** |  |
| **21% PVN** |  |
| **Kopējā summa 1 gadam, EUR ar 21%PVN:** |  |

Inženieru darbs remontu laikā: **\_\_\_EUR stundā bez 21% PVN**.

Līgums tiks slēgts par nolikuma 6.2. punktā norādītajām Līguma summām, kurās ir iekļauti remontu darbi un rezerves daļas.

Saimnieciski visizdevīgākā piedāvājuma vērtēšanai tiks vērtēta attiecīgās iepirkuma priekšmeta daļas visu ierīču visu apkopju cena bez PVN.

**4.daļa Tvaika ģeneratora darba stacija:**

|  |  |  |  |  |  |
| --- | --- | --- | --- | --- | --- |
| Iekārtas nosaukums | Iekārtuskaits | Apkopju skaits\* | Inženieru darba stundu skaits vienas apkopes laikā  | Vienas ierīces vienas apkopes reizes cena, EUR bez PVN | Visu ierīču visu apkopju cena, EUR bez PVN |
| Elma Steam ES 3000 tvaika ģenerators | 1 | 2 |  |  |  |
| Elma darba stacija (work station) filtrs, ūdens pistole | 1 | 2 |  |  |  |
| **Kopējā summa 1 gadam, EUR bez 21%PVN:** |  |
| **21% PVN** |  |
| **Kopējā summa 1 gadam, EUR ar 21%PVN:** |  |

Inženieru darbs remontu laikā: **\_\_\_EUR stundā bez 21% PVN**.

Līgums tiks slēgts par nolikuma 6.2. punktā norādītajām Līguma summām, kurās ir iekļauti remontu darbi un rezerves daļas.

Saimnieciski visizdevīgākā piedāvājuma vērtēšanai tiks vērtēta attiecīgās iepirkuma priekšmeta daļas visu ierīču visu apkopju cena bez PVN.

**5.daļa Ķīmisko līdzekļu dozēšanas iekārtas:**

|  |  |  |  |  |  |
| --- | --- | --- | --- | --- | --- |
| Iekārtas nosaukums | Iekārtuskaits | Apkopju skaits\* | Inženieru darba stundu skaits vienas apkopes laikā  | Vienas ierīces vienas apkopes reizes cena, EUR bez PVN | Visu ierīču visu apkopju cena, EUR bez PVN |
| Centrālā ķīmisko līdzekļu dozēšanas stacija DR. WEIGERT DOA 30-4-AR | 1 | 2 |  |  |  |
| Mazgāšanas – dezinfekcijas līdzekļu izsmidzināšanas ierīce DR. WEIGERT Neomatik WSG 2 | 1 | 2 |  |  |  |
| **Kopējā summa 1 gadam, EUR bez 21%PVN:** |  |
| **21% PVN** |  |
| **Kopējā summa 1 gadam, EUR ar 21%PVN:** |  |

Inženieru darbs remontu laikā: **\_\_\_EUR stundā bez 21% PVN**.

Līgums tiks slēgts par nolikuma 6.2. punktā norādītajām Līguma summām, kurās ir iekļauti remontu darbi un rezerves daļas.

Saimnieciski visizdevīgākā piedāvājuma vērtēšanai tiks vērtēta attiecīgās iepirkuma priekšmeta daļas visu ierīču visu apkopju cena bez PVN.

Uzņēmuma vadītājs (pilnvarotā persona) (paraksts)

\_\_ / \_\_ / \_\_\_\_ Z.v.

**Pielikums Nr.4**

Iepirkuma procedūras

**„Centralizētās sterilizācijas un sterilo materiālu apgādes nodaļas iekārtu apkope un remonts”**

Identifikācijas Nr. VSIA TOS 2018/5MP

###### Līguma projekts

Rīgā 2018. gada \_\_\_\_\_\_\_\_\_\_\_\_\_

Valsts sabiedrība ar ierobežotu atbildību ***“Traumatoloģijas un ortopēdijas slimnīca”***, reģistrācijas Nr. 40003410729, Rīgā, Duntes iela 22, tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuras darbojas pamatojoties uz Statūtiem, turpmāk - PASŪTĪTĀJS, no vienas puses, un

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk - uzņēmējs, tās \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz statūtu pamata, no otras puses, abi kopā turpmāk Līdzēji, pastāvot pilnīgai vienprātībai, bez viltus, maldiem un spaidiem, saskaņā ar likumu "Publisko iepirkumu likums" un iepirkuma procedūru **„Centralizētās sterilizācijas un sterilo materiālu apgādes nodaļas iekārtu apkope un remonts”,** (identifikācijas Nr. VSIA TOS 2018/5MP), noslēdza šādu iepirkuma līgumu, turpmāk - Līgums:

1. **Līguma priekšmets un summa**
	1. PasūtītājS uzdod, un Izpildītājs apņemas veikt **centralizētās sterilizācijas un sterilo materiālu apgādes nodaļas iekārtu apkopi, darbības pārbaudi, remontdarbu nodrošināšanu un rezerves daļu piegādi** atbilstoši Līgumā, tā 1. pielikumā „Tehniskā specifikācija” un 2. pielikumā „Tehniskais piedāvājums - Finanšu piedāvājums”, kā arī Iepirkuma dokumentos norādītajam (viss kopā turpmāk – „Pakalpojumi”).
	2. Pasūtītājs apņemas veikt samaksu par IZPILDĪTĀJA kvalitatīvi sniegtajiem Pakalpojumiem Līgumā paredzētajā kārtībā un apmēros.
2. **PUŠU PIENĀKUMI**
	1. Izpildītājs apņemas:
		1. nodrošināt, ka Pakalpojumu izpildi veic ražotāja autorizēts inženieris;
		2. nodrošināt Iekārtu pilnvērtīgu un nepārtrauktu funkcionēšanu, kvalitatīvi izpildot Pakalpojumus;
		3. nodrošināt Pakalpojumu izpildes dokumentēšanu un ierakstu veikšanu Ierīču tehniskajos žurnālos;
		4. sniegt kvalitatīvu konsultāciju par Iekārtu ekspluatāciju;
		5. remonta nepieciešamības gadījumā sastādīt defekta aktu ar plānojamo rezerves daļu izmaksu tāmi un iesniegt to saskaņošanai PASŪTĪTĀJAM;
		6. nodrošināt izsaukumu pieņemšanu pa tālr. \_\_\_\_\_\_\_\_\_\_, mob. tālr.\_\_\_\_\_\_\_\_\_\_\_\_\_ vai e-pastu: \_\_\_\_\_\_\_\_\_\_\_\_\_\_\_\_ un par Līguma izpildei (tai skaitā, dokumentu (izņemot, Līguma grozījumu) parakstīšanai) pilnvaroto personu noteikt**\_\_\_\_\_\_\_\_\_**;
		7. ievērot citus Līguma noteikumus un Iepirkuma procedūras dokumentos noteikto.
	2. Pasūtītājs apņemas:
		1. ievērot Iekārtu tehniskās ekspluatācijas noteikumus;
		2. nodrošināt IZPILDĪTĀJA personālam pieeju Pakalpojumu izpildes vietām;
		3. norēķināties ar IZPILDĪTĀJU par Pakalpojumiem atbilstoši Līguma noteikumiem;
		4. par Līguma izpildei (tai skaitā, dokumentu (izņemot, Līguma grozījumu) parakstīšanai) pilnvaroto personu noteikt: **\_\_\_\_\_\_\_\_\_\_\_.**
3. **LĪGUMA CENA, PAKALPOJUMU IZPILDE UN NORĒĶINU KĀRTĪBA**
	1. Kopējā Līguma cena bez pievienotās vērtības nodokļa (turpmāk tekstā – „PVN”) ir **EUR** **\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_ *euro* un \_\_\_\_\_\_\_\_\_\_\_\_ centi).
	2. PVN tiek maksāts atbilstoši normatīvajos aktos noteiktajai likmei.
	3. Tehnisko apkopju cena iekļauj visas ar tehnisko apkopju izpildi saistītās izmaksas, tostarp: visu ražotāja noteikto apkopju laikā veikto darbu cenu, apkopju laikā izmantoto detaļu, materiālu un palīgmateriālu izmaksas, transporta izmaksas, apkopju laikā un ārpus tām nepieciešamās ierīču defektēšanas un lietotāju apmācības izmaksas un citas ar apkopju veikšanu saistītās izmaksas, tai skaitā nodevas un nodokļus (izņemot PVN). Tehnisko apkopju cena katrai Iekārtai ir norādīta 2. pielikumā „Tehniskais piedāvājums - Finanšu piedāvājums”.
	4. Remontu cena iekļauj remontu veikšanai nepieciešamo darba stundu izmaksas un rezerves daļu izmaksas, kā arī visus transporta izdevumus, nodevas un nodokļus (izņemot PVN). Remontu cena tiek noteikta katrā remonta gadījumā atsevišķi, nepārsniedzot 2. pielikumā „Tehniskais piedāvājums - Finanšu piedāvājums” norādīto rezervējamo summu rezerves daļām un neplānotiem remontiem.
	5. Pakalpojuma izpildes vieta: VSIA “Traumatoloģijas un ortopēdijas slimnīca” Duntes ielā 22, Rīgā.
	6. Iekārtu tehniskā apkope ir izpildāma periodiski – atbilstoši 1. pielikumā „Tehniskā specifikācija” norādītajam, sākot no Līguma spēkā stāšanās brīža. Attiecīgajā periodā izpildāmā tehniskā apkope ir jāveic līdz šī perioda pēdējai darba dienai.
	7. Iekārtu remonts ir veicams termiņā, kuru PASŪTĪTĀJS nosaka, ņemot vērā katra atsevišķā gadījuma apstākļus.
	8. Līgumam atbilstošu Pakalpojumu izpildi apliecina abpusēji parakstīts Pakalpojumu nodošanas – pieņemšanas akts (turpmāk tekstā – „Akts”). Akts tiek sastādīts par katru Iekārtu remontu, kā arī par katrā periodā veiktajām tehniskajām apkopēm.
	9. Ja Pasūtītājs, pārbaudot Pakalpojumu izpildi, konstatē nepilnības, PASŪTĪTĀJS sastāda pretenziju (turpmāk tekstā – „Pretenzija”), kurā norāda šīs nepilnības un nosaka termiņu to novēršanai, un iesniedz Pretenziju IZPILDĪTĀJAM. Pasūtītājs Aktu paraksta tikai pēc tam, kad IzpildītājS par saviem līdzekļiem nepilnības ir novērsis.
	10. Izpildītājam Pakalpojumu izpildes nepilnību novēršana ir jāveic PASŪTĪTĀJA noteiktajā termiņā. Šo termiņu PASŪTĪTĀJS nosaka ar mērķi organizēt savu darbu, un tas nav uzskatāms par 3.6.vai 3.7. punktā minētā termiņa pagarinājumu.
	11. Pamatojoties uz abpusēji parakstītu Aktu, IZPILDĪTĀJS izraksta un iesniedz PASŪTĪTĀJAM rēķinu.
	12. IZPILDĪTĀJA iesniegto rēķinu PASŪTĪTĀJS apmaksā, tikai tādā gadījumā, ja tajā norādītais sniegto Pakalpojumu apjoms un summa atbilst Līguma noteikumiem un faktiski izpildītajam.
	13. PASŪTĪTĀJS norēķinās ar IZPILDĪTĀJU 30 (trīsdesmit) dienu laikā pēc Akta abpusējas parakstīšanas un atbilstoša rēķina saņemšanas.
	14. Visi Līgumā noteiktie maksājumi uzskatāmi par veiktiem ar brīdi, kad viena Puse ir veikusi pārskaitījumu uz Līgumā vai iesniegtajā rēķinā norādīto otras Puses norēķinu kontu, neatkarīgi no tā, kad šie līdzekļi ir kļuvuši pieejami otrai Pusei.
4. **PUŠU ATBILDĪBA**
	1. Ja IZPILDĪTĀJS nav izpildījis Pakalpojumu 3.6. vai 3.7. punktā noteiktajā termiņā, tad PASŪTĪTĀJAM ir tiesības par katru nokavēto dienu prasīt no IZPILDĪTĀJA līgumsodu 0,1 % (nulle, komats, viens procents) apmērā no 3.1. punktā noteiktās Līguma cenas, bet ne vairāk par 10 % (desmit procenti) no tās.
	2. Ja IZPILDĪTĀJS nav novērsis Pakalpojumu izpildes nepilnības PASŪTĪTĀJA noteiktajā termiņā, tad PASŪTĪTĀJAM ir tiesības prasīt no IZPILDĪTĀJA līgumsodu 10 % (desmit procenti) apmērā no 3.1. punktā noteiktās Līguma cenas.
	3. Ja PASŪTĪTĀJS nav norēķinājies ar IZPILDĪTĀJU 3.13. punktā noteiktajā termiņā un ja šis nokavējums ir radies PASŪTĪTĀJA vainas dēļ, Izpildītājam ir tiesības par katru nokavēto dienu prasīt no PASŪTĪTĀJA līgumsodu 0,1 % (nulle, komats, viens procents) apmērā no nesamaksātās summas bez PVN, bet ne vairāk par 10 % (desmit procenti) no tās.
5. **NEPĀRVARAMA VARA**
	1. Puses tiek atbrīvotas no atbildības par pilnīgu vai daļēju Līguma neizpildi, ja tā ir notikusi nepārvaramas varas rezultātā. Nepārvarama vara šajā Līgumā nozīmē tādus apstākļus, kuri ir ārpus Pušu kontroles un atbildības – tos nav iespējams paredzēt vai ar saprātīgiem līdzekļiem novērst, vai izvairīties no tiem. Nepārvaramas varas apstākļi ir dabas katastrofas, ugunsnelaime, kara darbība, streiki, jauni normatīvie akti, ja tie tieši ietekmē Līguma izpildi. Neraugoties uz iepriekš minēto, inflācija, nodokļu likmju izmaiņas un citi biznesa riski nav uzskatāmi par nepārvaramu varu.
	2. Pusei, kas nokļuvusi nepārvaramas varas apstākļos, bez kavēšanās, bet ne vēlāk kā 5 (piecu) darba dienu laikā pēc to iestāšanās rakstiski jāinformē par to otra Puse. Ziņojumam jāpievieno izziņa, ko izsniegušas kompetentas iestādes un kas satur minēto apstākļu apstiprinājumu un raksturojumu.
	3. Ja nepārvaramas varas dēļ Līgums nedarbojas ilgāk par 1 (vienu) mēnesi, tad katrai Pusei ir tiesības atteikties no tālākas Līguma saistību izpildes.
6. **LĪGUMA SPĒKĀ ESAMĪBA UN IZBEIGŠANA**
	1. Līgums stājas spēkā abpusējas parakstīšanas brīdī un ir spēkā 12 (divpadsmit) mēnešus vai līdz līguma summa būs pilnībā iztērēta, atkarībā no tā, kurš no šiem apstākļiem iestāsies pirmais.
	2. Ja jauna iepirkuma rezultāti attiecībā uz šī Līguma priekšmetu nav izsludināti Līguma darbības laikā, Puses var vienoties par Līguma darbības pagarinājumu līdz nākamā iepirkuma rezultātu izsludināšanai.
	3. Puses ir tiesīgas izbeigt Līgumu, rakstiski vienojoties.
	4. PASŪTĪTĀJS ir tiesīgs arī vienpusēji izbeigt Līgumu, rakstveidā brīdinot IZPILDĪTĀJU vismaz 30 (trīsdesmit) dienas iepriekš. Tomēr gadījumā, ja IZPILDĪTĀJS pārkāpj Līguma noteikumus, PASŪTĪTĀJAM ir tiesības nekavējoties vienpusēji izbeigt Līgumu.
7. **CITI NOTEIKUMI**
	1. IZPILDĪTĀJS no Akta abpusējas parakstīšanas brīža nodrošina \_\_ (\_\_\_\_\_) mēnešu garantiju veiktajiem Iekārtu remontiem un Pakalpojumu izpildes laikā uzstādītajiem materiāliem un nomainītajām rezerves daļām. Garantijas laikā IZPILDĪTĀJAM bez maksas ir jānovērš remontu izpildes trūkumi un nomainīto rezerves daļu bojājumi un defekti.
	2. Visi Līguma pielikumi, kā arī visi šī Līguma ietvaros rakstiski noformētie un Pušu parakstītie grozījumi ir Līguma neatņemama sastāvdaļa. Līguma grozījumi ir spēkā tikai tad, kad tie izteikti rakstveidā un ir abpusēji parakstīti.
	3. Ja tiesību aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši spēkā esošo tiesību aktu prasībām.
	4. Ja kādai no Pusēm tiek mainīts juridiskais statuss, atrašanās vieta, banku rekvizīti, īpašnieki un vadītāji, tā nekavējoties rakstiski par to paziņo otrai Pusei, pretējā gadījumā vainīgai Pusei ir jāatlīdzina tādējādi nodarītie zaudējumi.
	5. Pušu reorganizācija vai to vadītāju maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši līgumslēdzējas Puses tiesību pārņēmējam.
	6. Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otras Puses rakstiskas piekrišanas.
	7. Visus strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu ceļā. Ja Puses nepanāk vienošanos sarunu ceļā, strīdi tiek risināti Latvijas Republikas tiesā, piemērojot Latvijas Republikas normatīvos aktus.
	8. Līgums kopā ar 1. pielikumu „Tehniskā specifikācija” un 2. pielikumu „Finanšu piedāvājums” ir sastādīts uz \_\_\_\_\_ (­­­­\_\_\_\_\_) lapām un parakstīts 2 (divos) eksemplāros. Katrai Pusei ir izsniegts pa 1 (vienam) eksemplāram. Abiem eksemplāriem ir vienāds juridisks spēks.
8. **Līdzēju paraksti un juridiskās adreses**

|  |  |
| --- | --- |
| PASŪTĪTĀJS:Valsts sabiedrība ar ierobežotu atbildību “Traumatoloģijas un ortopēdijas slimnīca”Reģ. Nr. 40003410729Duntes iela 22, Rīga, LV-1005„Swedbank” ASKonta Nr. LV92HABA0551009437916Kods: HABALV22Tālrunis 67399300, fakss 67392348 | UZŅĒMĒJS: |
| \_\_\_\_\_\_\_\_\_\_\_\_\_\_\_\_\_\_\_\_\_ Z.vValdes priekšsēdētāja Anita Vaivode\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle Inese Rantiņa |  \_\_\_\_\_\_\_\_\_\_\_\_\_\_\_\_\_\_\_\_\_\_ Z.v  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes loceklis Modris Ciems

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)